
A V I Z

asupra propunerii legislative privind 

statutul majorităţii cetăţenilor de naţionalitate română

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, cu propunerea  legislativă privind statutul majorităţii cetăţenilor de naţionalitate română (Pl-X 51/14 februarie 2007), Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă menţionată  mai sus, în şedinţa din  28.02.2007.

Propunerea legislativă a fost respinsă de Senat în şedinţa din 8 februarie 2007.

Membrii comisiei  au examinat propunerea legislativă, expunerea de motive, avizul favorabil al Consiliului Legislativ nr. 1341/07.10.2005, precum şi punctul de vedere negativ al Guvernului.

In urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu majoritate de voturi, respingerea propunerii legislative. 

PREŞEDINTĂ,

Minodora CLIVETI

